Infláció vizsgálata nagy mennyiségű adatfeldolgozással
Az infláció egy nagyon fontos fogalom a közgazdaságtanban, melynek a hatásait minden ember megérezheti a mindennapjaiban, legyen ez akár a csökkenés vagy növekedés által előidézett változások miatt. Mára az infláció különösen nagy hírnévnek örvend, hiszen az elmúlt években olyan globális tényezők alakultak ki, melyek nagyban átalakították az inflációban végbemenő változások nagyságát. A Covid-19 és az orosz-ukrán háború kitörésével, már akár hétről hétre szembetalálkozhatottunk olyan hírekkel, melyek az infláció értékeit mutatták be, vagy spekuláltak a jövőbeli értékekre vonatkozóan. Szakdolgozatomban szerettem volna én is megvizsgálni, valamint vizualizálni az infláció értékeinek az alakulását az évek során, különös figyelmet fordítva a 2019 végén kialakuló pandémia és az orosz-ukrán háború által bekövetkező hatásokra. Továbbá szakdolgozatom középpontjában álltak még az európai uniós országok, a G7 csoport és Magyarország inflációjának a vizsgálata. Emellett azt próbáltam megvizsgálni, hogy meg tudjuk-e valamennyire jósolni az infláció értékeit a jövőre nézve, továbbá milyen modellek azok, amik ebben az esetben a segítségünkre lehetnek és ezek mennyire alkalmasak a predikcióra.
Networked Digital Library of Theses and Dissertations